ÚRAD VLÁDY SLOVENSKEJ REPUBLIKY
               sekcia vládnej legislatívy

								   Na rokovanie vlády SR
								   Dňa 16. februára 2005
								   K materiálu č. 3162/2005
								   K bodu č.

STANOVISKO

k návrhu nariadenia vlády Slovenskej republiky o klasifikácii surového dreva

I.
     Návrh nariadenia vlády Slovenskej republiky o klasifikácii surového dreva predkladá na rokovanie vlády SR minister pôdohospodárstva SR Zsolt Simon na základe § 2 ods. 1 písm. k) zákona č. 19/2002 Z. z..   
     
                                                                 II.
     Cieľom predloženého návrhu nariadenia vlády Slovenskej republiky je prebratie Smernice Rady č. 68/89/EHS z 23. januára 1968 o aproximácii zákonov členských štátov týkajúcich sa klasifikácie surového dreva.
     
                                                                III.

Legislatívna rada vlády Slovenskej republiky prerokovala predmetný návrh nariadenia vlády Slovenskej republiky dňa 8. februára 2005. 
Po prerokovaní a posúdení návrhu nariadenia Legislatívna rada vlády Slovenskej republiky predkladateľovi odporučila do návrhu zapracovať jej pripomienky a na rokovanie vlády Slovenskej republiky predložiť nové znenie návrhu nariadenia.

	      IV.

          Sekcia vládnej legislatívy Úradu vlády Slovenskej republiky po posúdení upraveného znenia návrhu nariadenia konštatuje, že pripomienky Legislatívnej rady vlády SR (10 pripomienok) boli zapracované a odporúča vláde Slovenskej republiky návrh nariadenia vlády Slovenskej republiky o klasifikácii surového dreva schváliť ešte s týmito pripomienkami :

K uvádzacej vete
Pred slovo „nariaďuje“ treba doplniť slová „a zákona č. 607/2004 Z.  
z.“.

K § 3
V odseku 2 treba vypustiť zátvorku a text štylisticky upraviť napr. takto: „Meria sa objem surového dreva, t.j. skutočné metre kubické alebo priestorové metre, alebo hmotnosť.“

K § 13
Odporúčame doplniť slovo „vlády“ za slovo „nariadenie“. 

V Bratislave dňa 14. februára 2005
Vypracovala:  Lucia Mäsiarová

                                                                   
									Štefan G r m a n
									generálny riaditeľ
   								    sekcie vládnej legislatívy